**Жастар арасында жыныстық жолмен берілетін жұқпалардың**

**(бұдан әрі – ЖЖБЖ) алдын алу рөлі**

***«Қатерлі жұқпа мен оның кінәсіз құрбаны жайында ойлану аңгалдық.***

***ЖЖБЖ деген ойында жеңімпаз жоқ та, жеңілгендер ғана болады.***

***Еркектер мен әйелдер басқаларды қорғаумен, өздерін қорғайтынын ұғынуға тиіс.»***

Соңғы 15 жылда тұрғындардың жыныс жолымен берілетін ЖЖБЖ және АИТВ-инфекциясымен сырқаттануының жоғары деңгейі байқалады, бұл - осы проблемаға тек медицина мекемелерін ғана емес, сонымен бірге тұтастай алғанда бүкіл қоғамды жұмылдыруды қажет етеді.

ЖЖБЖ –ның құрбандары негізінен 15-тен 29 жас аралығындағы жастар (70% дейін) болып отыр. Бұл денсаулық сақтау ұйымдарының күш-жігерін осы жастағы топпен жұмыс істеуге шоғырландыруды қажет етеді.

ЖЖБЖ алдын алудың қазіргі жүйесі, негізінен науқас адамды анықтауға және оны емдеуге сүйенеді. Науқастардың өз бетімен бар болғаны 15-20% ғана медициналық көмекке жүгінеді. Осыған байланысты, аурудың алдын алуға және пациенттің өз бетімен дәрігерге жүгінуіне бағытталған, алдын алу жүйесін одан әрі белсенді қалыптастыра түсу керек.  
Осы жүйенің аса маңызды элементі – жастар арасында ЖЖБЖ бастапқы алдын алу, оның бірінші кезекте, қатысушылары болатын оқу орындары, мемлекеттік емес жастар ұйымдары, бұқаралық ақпарат құралдары, сондай-ақ медицина қызметкерлері (емдеу-алдын алу мекемелерінің валеологтары, дермато-венерологтары, акушер-гинекологтары, урологтары, педиатрлары, орташа медицина персоналы) іске кірісуге тиіс.

Сырқаттану деңгейіне белсенді әсер ететін факторлардың бірі ретінде, жыныс жолымен берілетін аурулар туралы жастардың хабардарлық деңгейі, гигиеналық білімі мен машығына ие болуы болмақ.

Дәрігердің емдеу практикасымен жүктелімділігіне орай, оқушылар мен студент жастар арасында ЖЖБЖ бастапқы алдын алу бойынша жұмыстың бүкіл көлемін орындай алмайтыны сөзсіз.Бұдан бөлек, бір жолғы іс-шара (лекция) санитариялық ағарту болып табылады және тәрбие секілді, терең де орнықты тиімділігін бере алмайды. Мұндай жағдайда мұғалімдерді, жастар ұйымдарының өкілдерін, ата-аналарды, яғни жастармен ұдайы араласатын және оқу орнында және ұзақ уақыт бойы әдеттегі жағдайда тәрбие жұмысын жүргізетін адамдарды ғылыми ақпаратпен қаруландыратын әдіскер (кеңесші, сарапшы) ретіндегі дәрігердің рөлі мейлінше бағалы болып табылады. Нәтижесінде жасөспірімнің бойында, жас жігіт не бойжеткен үшін алдағы уақыттағы бүкіл өмірінде ЖЖБЖ-дан басты қорғанышы болатын, қауіпсіз жыныстық мінез-құлқының орнықты берік көзқарасы қалыптасуға тиіс.

Венериялық науқаспен зардап шегудің, осы аурудың медициналық және әлеуметтік салдарын дәрігерден артық ешкім де сипаттай алмайтыны сөзсіз.Дегенмен, жас жігіт не бойжеткен осы проблема жөніндегі өзекті ақпаратты өзінің ұстазынан алуға тиіс.

Жастармен алдын алу жұмысын жүргізу кезінде,венерологиялық көмек көрсетудің қазіргі заманғы қағидаттары туралы дұрыс түсінігін қалыптастыруға мүмкіндік беретін, белгілі бір алгоритм (төменде келтіріледі) ұсталынуы қажет.  
1. Жыныс жолымен берілетін инфекциялар және оның адамның мінез-құлқымен байланысы туралы ұғымы.

2. Әлемде ЖЖБЖ- ның таралуы.

3. Әр түрлі жас топтарында ЖЖБЖ -мен сырқаттану, көбінесе сексуалды белсенді жастардың шалдығуы.

4. ЖИТСпен әр түрліЖЖБЖ-ның өзара байланысы, бірмезгілде бірнеше ЖЖБЖ-ны жұқтырып алу ықтималдығы.  
5.ЖЖБЖ-ның организмге келеңсіз әсері туралы жалпы түсінігі.

6.ЖЖБЖ қоздырушысы, жұқтыру көзі және мерездің, соз ауруының және басқаларының берілу жолдары.

7. ЖЖБЖмерездің, соз ауруының, хламидиоздың және басқа да аурулардыңклиникалық көрінісі.

8. ЖЖБЖдиагностикасының қағидаттары: диагнозының зертханалық расталуының міндеттілігі, мұнда акушер-гинекологтан, урологтан ЖЖБЖ-ға тексеріліп-қаралуы – тері-венерологиялық диспансерінің, анонимді тексеріліп-қаралу кабинеттерінің тұрған жері туралы, диагностикалау мүмкіндігі туралы айтуға болады.

9. ЖЖБЖ мерезді, соз ауруын, хламидиозды және басқаларын емдеу қағидаттары;

дәрігердің тағайындауларын орындау жағдайында, мұғалімдері мен ата-аналарынан құпияны сақтау – дәрігерлік құпия туралы ұғымы.  
 10. ЖЖБЖ-ның жеке дара алдын алу (қауіпсіз сексуалды мінез-құлық қағидаттарын сақтау: жыныстық қатынас жасаудың бастапқы кезін мейлінше кейінгі кездегі жасқа қалдыру, сексуалды серіктестердің санын ең сенімді деген біреуіне дейін қысқарту, некелескенге дейін және кездейсоқ жыныстық қатынасты болдырмау, кездейсоқ жыныстық қатынас критерийі, ЖЖБЖ-ның жеке дара алдын алу құралдарының болуы мен пайдалану қағидасы және тері-венерологиялық диспансері жанындағы венерологияға қарсы шұғыл алдын алу пунктінің мекен -жайы, мұнда көмек анонимді түрде тегін көрсетіледі).

Маңғыстау облысының денсаулық сақтау басқармасының «Жұқтырылған иммун тапшылығы синдромының алдын алу және оған қарсы күрес жөніндегі Маңғыстау облыстық орталығы» шаруашылық жүргізу құқығындағы мемлекеттік коммуналдық кәсіпорында жастарға және халықтың осал топтарына (секс қызметкерлері, инъекциялық есірткі тұтынушылар) арналған Достық кабинеті қызмет етеді. Мекен жайы: Ақтау қаласы, 3 шағын аудан, 170ғимарат, 209 каинет.

**ДК м/б Г.Е. Рахманова**